laion/Wikipedia-Exotic huggingface dataset:
ავგუსტა დანიელი

ავგუსტა დანიელი (დან. Augusta af Danmark; დ. 8 აპრილი, 1580 — გ. 5 თებერვალი, 1639) — ოლდენბურგების დინასტიის წარმომადგენელი. დანიისა და ნორვეგიის მეფე ფრედერიკ II-ისა და დედოფალ სოფია მეკლენბურგ-გიუსტროველის ქალიშვილი. ჰოლშტაინ-გოტორპის ჰერცოგინია 1596-1616 წლებში როგორც ჰანს ადოლფის მეუღლე. ავგუსტა დაიბადა 1580 წლის 8 აპრილს. იგი იყო დანიისა და ნორვეგიის მეფე ფრედერიკ II-ისა და მისი მეუღლის, დედოფალ სოფია მეკლენბურგ-გიუსტროველის შუათანა ასული. 1589 წელს მისი უფროსი და, ანა დანიელი შოტლანდიის დედოფალი გახდა, ამიტომაც მის მშობლებს სურდათ, რომ ისიც ასევე სარფიანად გაეთხოვებინათ. ამ მიზნით, 1594 წლიდან დაიწყო ავგუსტასა და ჰოლანდიის შტატჰალტერ მორის ორანელის ქორწინებასთან დაკავშირებული მოლაპარაკებები, მაგრამ მოლაპარაკებები მალევე ჩაიშალა. 1596 წლის 30 აგვისტოს, კოპენჰაგენში შედგა ავგუსტასა და მისი ბიძაშვილის, ჰოლშტაინ-გოტორპის ჰერცოგ ჰანს ადოლფის ქორწინება. ეს ქორწინება უიღბლო აღმოჩნდა, რადგან მეუღლეები ერთმანეთს რელიგიასა და მსგავს საკვანძო საკითხებში ერთმანეთს ვერ უგებდნენ, მაგრამ საბოლოოდ ავგუსტამ მისგან რვა შვილი გააჩინა. 1614 წელს, ავგუსტა თავისი ფეხით წავიდა შლეზვიგის ლუთერანული წმინდა ტაძრის მოსალოცად. 1616 წელს ავგუსტა დაქვრივდა, რის შემდეგაც ჰერცოგი მისი ვაჟი ფრედერიკ III გახდა. ავგუსტა თავისი ვაჟის მმართველობისას, პოლიტიკურად აქტიურ პიროვნებად იქცა. იგი მფარველობდა კულტურას. მისი ბრძანებით ააგეს ჰიუზუმის სასახლე, არაერთი სკოლა, გარდენიე და შეიფარეს ნიჭიერი, მაგრამ წარუმატებელი მუსიკოსები. იგი მფარველობდა გამოჩენილ დანიელ ქალ მწერალ ანა ოვენას, რომელიც ავგუსტას რეკომენდაციით სამეფო კარის მწერლად აიყვანა შვედეთის დედოფალმა მარია ელეონორა ბრანდენბურგელმა. 1631 წელს მას კონფლიქტი მოუვიდა თავის ძმასთან, მეფე კრისტიან IV-თან, რომელიც მხოლოდ მათი დედის ჩარევის შემდეგ აღმოიფხვრა. ავგუსტა გარდაიცვალა 1639 წლის 5 თებერვალს, 58 წლის ასაკში. ფრედერიკ III (1597-1659), ჰოლშტაინ-გოტორპის ჰერცოგი, ცოლად შეირთო მარია ელიზაბეთ საქსონიელი, რომელთანაც შეეძინა თექვსმეტი შვილი; ელიზაბეთ სოფია (1599-1629), ცოლად გაჰყვა საქსენ-ლაუენბურგის ჰერცოგ ავგუსტს; ადოლფი (1600-1631), გარდაიცვალა დაუოჯახებელი; დოროთეა ავგუსტა (1602-1682), ცოლად გაჰყვა შლეზვიგ-ჰოლშტაინის ჰერცოგ იოაკიმ ერნესტს; ჰედვიგი (1603-1657), ცოლად გაჰყვა ზულცბახის პფალცგრაფ ავგუსტს; ანა (1605-1623), გარდაიცვალა გაუთხოვარი; ჰანსი (1606-1655), გარდაიცვალა დაუოჯახებელი; კრისტიანი (1609), გარდაიცვალა ჩვილობაში; Dieter Lohmeier: Augusta, Herzogin von Schl.-Holst.-Gottorf. In: Schleswig-holsteinisches biographisches Lexikon. Band 12, Neumünster 2006, S. 20–23.
კარიმსკოე

კარიმსკოე (რუს. Карымское) — კრატერული ტბა კამჩატკის მხარეში, რუსეთში. მდებარეობს კამჩატკის ნახევარკუნძულის აღმოსავლეთ ნაწილში, ვულკან აკადემია-ნაუკის კალდერის შიგნით, ვულკან კარიმსკაია-სოპკის სამხრეთით 5 კმ-ში, ქალაქ პეტროპავლოვსკ-კამჩატსკიდან ჩრდილოეთით დაახლოებით 150 კმ-ში. სიმაღლე ზღვის დონიდან 613 მ. ადრე, მისი დონე ამჟამინდელთან შედარებით 50 მ-ით იყო მაღალი. წყლის ძველმა დონემ კალდერის კალთებზე დატოვა ღრმა, შესამჩნევი კვალი. ტბის ზედაპირის ფართობია 10,7 კმ², მაქსიმალური სიღრმე 70 მ. საზრდოობს თოვლისა და წვიმის წყლით. მომრგვალო ფორმისაა. ტბიდან გამოედინება მდინარე კარიმსკაია, რომლის მიხედვითაც ეწოდა ტბას სახელი. ტბის ჩრდილო ნაწილში წარმოქმნილია 600 მ დიამეტრისა და 60 მ სიღრმის კრატერი. ჩრდილო და აღმოსავლეთ სანაპიროს გასწვრივ გადაჭიმულია ვიწრო ქვიშიანი პლაჟი. 1976 წელს კარიმსკოეში მოაშენეს ნერკის მტკნარწყლიანი ფორმა კოკანი, რომელიც კრონოცკოეს ტბიდან იყო შემოყვანილი. მძლავრი წყალქვეშა აფეთქების შედეგად 1996 წელს ტბაში მოისპო ცოცხალი ორგანიზმები. ამოფრქვევისას ყინულით შებოჭილი ტბა პრაქტიკულად იმთავითვე გადნა. წარსულში ტბა მტკნარწყლიანი იყო, ხოლო ამჟამად სუსტად მინერალიზებულია. ტბის წყლის ტემპერატურამ 20-24°C-იდან 28°C-მდე მოიმატა. სამხრეთ სანაპიროსთან განლაგებულია აკადემია-ნაუკის წყაროები. თევზი არ გვხვდება. Озеро Карымское (რუსული) ↑ 1.0 1.1 Озеро Карымское ↑ Akademia Nauk in Global Volcanism Program
მარია ელიზაბეთ საქსონიელი

მარია ელიზაბეთ საქსონიელი (გერმ. Maria Elisabeth von Sachsen, დან. Marie Elisabeth af Sachsen; დ. 22 ნოემბერი, 1610 — გ. 24 ოქტომბერი, 1684) — ვეტინთა დინასტიის წარმომადგენელი. საქსონიის კურფიურსტ იოჰან გეორგ I-ისა და მაგდალენა სიბილა პრუსიელის ასული. ჰოლშტაინ-გოტორპის ჰერცოგ ფრედერიკ III-ის მეუღლე. მარია ელიზაბეთი დაიბადა 1610 წლის 22 ნოემბერს, დრეზდენში. იგი იყო საქსონიის კურფიურსტ იოჰან გეორგ I-ისა და მისი მეორე ცოლის, მაგდალენა სიბილა პრუსიელის უმცროსი ქალიშვილი. 1627 წელს იგი ჯერ დანიშნეს, ხოლო 1630 წელს ცოლად შერთეს დანიის მეფე ფრედერიკ I-ის შვილთაშვილს, ჰოლშტაინ-გოტორპის ჰერცოგ ფრედერიკ III-ს. მათი ქორწინება მოაწყო დანიის ქვრივმა დედოფალმა სოფია მეკლენბურგ-გიუსტროველმა და მისმა რძალმა, საქსონიის კურფიურსტმა ჰედვიგ დანიელმა. მის მზითვში შედიოდა ლუკას კრანახ უფროსის ნამუშევრებიც. 1659 წელს იგი დაქვრივდა, ხოლო 1660 წელს ჰუზუმის სასახლეში გადასახლდა. მისი რეზიდენცია ჰუზუმში, კულტურის ცენტრად იქცა. 1664 წელს მან მოახდინა ბიბლიის ინტერპრეტაცია. იგი გარდაიცვალა 1684 წლის 24 ოქტომბერს, 73 წლის ასაკში. სოფია ავგუსტა (1630-1680), ცოლად გაჰყვა ანჰალტ-ცერბსტის პრინც იოჰან VI-ს. იგი იყო რუსეთის იმპერატრიცა ეკატერინე II-ის დიდი ბებია; მაგდალენა სიბილა (1631-1719), ცოლად გაჰყვა მეკლენბურგ-გიუსტროვის ჰერცოგ გუსტავ ადოლფს, რომელთა შვილი იყო დანიის დედოფალი ლუიზა მეკლენბურგ-გიუსტროველი; იოჰან ადოლფი (1632-1633), გარდაიცალა ჩვილობაში; მარია ელიზაბეთი (1634-1665), ცოლად გაჰყვა ჰესენ-დარმშტადტის ლანდგრაფ ლუდვიგ VI-ს; ფრედერიკი (1635-1654), გარდაიცვალა დაუოჯახებელი; ჰედვიგ ელეონორა (1636-1715), ცოლად გაჰყვა შვედეთის მეფე კარლ X-ს; ადოლფ ავგუსტი (1637), გარდაიცვალა ჩვილობაში; ჰანს გეორგი (1638-1655), გარდაიცვალა დაუოჯახებელი; ანა დოროთეა (1640-1713), გარდაიცვალა გაუთხოვარი; კრისტიან ალბერტი (1641-1695), ჰოლშტაინ-გოტორპის ჰერცოგი, ცოლად შეირთო ფრედერიკა ამალია დანიელი; გუსტავ ულრიხი (1642), გარდაიცვალა ჩვილობაში; კრისტინა საბინა (1643-1644), გარდაიცვალა ჩვილობაში; ავგუსტ ფრედერიკი (1646-1705), ლიუბეკის პრინც-ეპისკოპოსი, ცოლად შეირთო კრისტინა საქსენ-ვაიზენფელი, თუმცა შვილები არ ჰყოლია; ადოლფი (1647), ელიზაბეთ სოფიას ტყუპისცალი, გარდაიცვალა ჩვილობაში; ელიზაბეთ სოფია (1647), ადოლფის ტყუპისცალი, გარდაიცვალა ჩვილობაში; ავგუსტა მარია (1649-1728), ცოლად გაჰყვა ბადენ-დურლახის მარკგრაფ ფრიდრიხ VII-ს; Ute Essegern: Fürstinnen am kursächsischen Hof, Leipziger Universitätsverlag, 2007, S. 365 ff. (Digitalisat) Otto F. A. Meinardus: Zur Schleswiger „Maria Elisabeth“-Bibel von 1664, in: Beiträge zur Schleswiger Stadtgeschichte, Heft 37, 1992, S. 97–103. Ada Kadelbach: Das Husumer Hofgesangbuch (Schleswig 1676) – ein verloren geglaubtes Gesangbuch und seine Quellen, Kreisarchiv Nordfriesland 1983. Fritz Juntke: Die Schleswiger Bibel von 1664 und ihre Einbände, in: Gutenberg-Jahrbuch 1980, S. 316–324.
სოფია ავგუსტა ჰოლშტაინ-გოტორპელი

სოფია ავგუსტა ჰოლშტაინ-გოტორპელი (დან. Sophie Auguste af Holsten-Gottorp; დ. 5 დეკემბერი, 1630 — გ. 12 დეკემბერი, 1680) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ III-ისა და მარია ელიზაბეთ საქსონიელის ასული. ანჰალტ-ცერბსტის მთავარ იოჰან VI-ის მეუღლე. რუსეთის იმპერატრიცა ეკატერინე II-ის დიდი ბებია. სოფია ავგუსტა დაიბადა 1630 წლის 5 დეკემბერს, გოტორპში. იგი იყო ჰოლშტაინ-გოტორპის ჰერცოგ ფრედერიკ III-ისა და მისი მეუღლის, მარია ელიზაბეთ საქსონიელის უფროსი ქალიშვილი. 1649 წლის 16 სექტემბერს, იგი ცოლად გაჰყვა ანჰალტ-ცერბსტის მთავარ იოჰან VI-ს, რომელთანაც შეეძინა თოთხმეტი შვილი. 1667 წელს, მისი ქმრის გარდაცვალების შემდეგ, იგი თავისი ვაჟის, კარლ ვილჰელმის რეგენტი გახდა 1674 წლამდე, სანამ იგი სრულწლოვანი გახდა. სოფია ავგუსტა გარდაიცვალა 1680 წლის 12 დეკემბერს, კოშვიგში, 50 წლის ასაკში. იოჰან ფრიდრიხი (1650-1651), გარდაიცვალა ჩვილი; გეორგ რუდოლფი (1651-1652), გარდაიცვალა ჩვილი; კარლ ვილჰელმი (1652-1718), ანჰალტ-ცერბსტის მთავარი, ცოლად შეირთო სოფია საქსენ-ვაიზენფელი; ანტონი გიუნტერი (1653-1714), ანჰალტ-მიუნლინგენის მთავარი, ცოლად შეირთო ავგუსტა ანტონია ბიებრშტენელი; იოჰან ადოლფი (1654-1726), გარდაიცვალა დაუოჯახებელი; იოჰან ლუდვიგ I (1656-1704), ანჰალტ-დორნბურგის მთავარი; იოჰაკიმ ერნესტი (1657-1658), გარდაიცვალა ჩვილი; მაგდალენა სოფია (1658-1659), გარდაიცვალა ჩვილი; ფრიდრიხი (1660), გარდაიცვალა ჩვილი; ჰედვიგ მარია ელეონორა (1662), გარდაიცვალა ჩვილი; სოფია ავგუსტა (1663-1694), ცოლად გაჰყვა საქსენ-ვაიმარის ჰერცოგ იოჰან ერნესტ III-ს; მკვდარშობილი გოგონა (1664); ალბრეხტი (1665), გარდაიცვალა ჩვილი; ავგუსტი (1666-1667), გარდაიცვალა ჩვილი; [1] [2]
მაგდალენა სიბილა ჰოლშტაინ-გოტორპელი

მაგდალენა სიბილა ჰოლშტაინ-გოტორპელი (დან. Magdalene Sibylle af Holsten-Gottorp, გერმ. Magdalena Sibylla von Holstein-Gottorf; 14 ნოემბერი, 1631 — გ. 22 სექტემბერი, 1719) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ III-ისა და მარია ელიზაბეთ საქსონიელის ასული. მეკლენბურგ-გიუსტროვის ჰერცოგ გუსტავ ადოლფის მეუღლე. მაგდალენა სიბილა დაიბადა 1631 წლის 14 ნოემბერს გოტორპში. იგი იყო შლეზვიგ-ჰოლშტაინ-გოტორპის ჰერცოგ ფრედერიკ III-ისა და მისი მეუღლის, მარია ელიზაბეთ საქსონიელის ასული. 1654 წლის 28 დეკემბერს, იგი ცოლად შერთეს მეკლენბურგ-გიუსტროვის ჰერცოგ გუსტავ ადოლფს. მათ თერთმეტი შვილი შეეძინათ, თუმცა საბოლოოდ მემკვიდრე ვერ დატოვეს, რასაც 1701 წელს მეკლენბურგ-გიუსტროვის სხვა მონათესავე ოჯახების მიერ გადანაწილება მოჰყვა. მაგდალენა სიბილას მეუღლე 1695 წელს გარდაიცვალა. ამის შემდეგ იგი გიუსტროვის პატარა სასახლეში დასახლდა. სწორედ აქ გაატარა მან თავისი უკანასკნელი წლები და გარდაიცვალა 1719 წლის 22 სექტემბერს, 87 წლის ასაკში. იოჰანი (1655-1660), გარდაიცვალა მცირეწლოვანი; ელეონორა (1657-1672), გარდაიცვალა მცირელოვანი; მარია (1659-1701), ცოლად გაჰყვა მეკლენბურგ-შტრელიცის ჰერცოგ ადოლფ ფრიდრიხ II-ს; მაგდალენა (1660-1702), გარდაიცვალა გაუთხოვარი; სოფია (1662-1738), ცოლად გაჰყვა ვიუტემბერგ-ოელსის ჰერცოგ კრისტიან ულრიხ I-ს; კრისტინა (1663-1749), ცოლად გაჰყვა სტოლმბერგ-გედერნის გრაფ ლუდვიგ კრისტიანს; კარლი (1664-1688), მეკლენბურგ-გიუსტროვის ჰერცოგი, ცოლად შეირთო მარია ამალია ბრანდენბურგელი; ჰედვიგი (1666-1735), ცოლად გაჰყვა საქსენ-ცოირბიგის ჰერცოგ ავგუსტს; ლუიზა (1667-1721), ცოლად გაჰყვა დანიისა და ნორვეგიის მეფე ფრედერიკ IV-ს; ელიზაბეთი (1668-1738), ცოლად გაჰყვა საქსენ-სპრემბერგის ჰერცოგ ჰაინრიხს; ავგუსტა (1674-1756), გარდაიცვალა გაუთხოვარი; Johann Stieber: 'Merckwürdige und erbauliche Lebensbeschreibung der … Fürstin Magdalena Sibylla, verwitwete regierende Fürstin zu Mecklenburg, Rostock, 1745.
მარია ელიზაბეთ ჰოლშტაინ-გოტორპელი

მარია ელიზაბეთ ჰოლშტაინ-გოტორპელი (გერმ. Marie Elisabeth von Holstein-Gottorf; დ. 6 ივნისი, 1634 — გ. 17 ივნისი, 1665) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ III-ისა და მარია ელიზაბეთ საქსონიელის ასული. ჰესენ-დარმშტადტის ლანდგრაფინია 1661-65 წლებში როგორც ლუდვიგ VI-ის პირველი ცოლი. მარია ელიზაბეთი დაიბადა 1634 წლის 6 ივნისს, გოტორპში. იგი იყო ჰოლშტაინ-გოტორპის ჰერცოგ ფრედერიკ III-ისა და მისი ცოლის, მარია ელიზაბეთ საქსონიელის შუათანა ასული. მას სახელი დედამისის პატივსაცემად დაარქვეს. 1650 წლის 24 ნოემბერს, გოტორპის სასახლეში შედგა მისი და ლუდვიგ ჰესენელის ქორწინება, რომელთა ნიშნობაც 1649 წელს შედგა ლუდვიგის დაბადების დღეზე. მათ ქორწინებას დიდი ზეიმი მოჰყვა. 1661 წელს, ლუდვიგ VI ჰესენ-დარმშტადტის ლანდგრაფი ხდება. ლუდვიგი აქტიურ საგარეო პოლიტიკას აწარმოებდა შვედეთთან, რომლის დედოფალიც მარია ელიზაბეთის და, ჰედვიგ ელეონორა ჰოლშტაინ-გოტორპელი იყო. მარია ელიზაბეთსა და ლუდვიგს სულ რვა შვილი გაუჩნდათ. იგი 31 წლის ასაკში, 1665 წლის 17 ივნისს მშობიარობას გადაჰყვა, რა დროსაც მკდარი ბავშვი გააჩინა. ამ ტრაგედიამ ლუდვიგი ღრმა დეპრესიაში ჩააგდო. ცნობილია, რომ მან თავისი მეუღლის ხსოვნის უკვდავსაყოფად რამდენიმე ისტორიული პოემა დაწერა, თუმცა მემკვიდრის არარსებობის გამო მეორედ დაქორწინდა ელიზაბეთ დოროთეა საქსენ-გოთა-ალტენბურგელზე. მაგდალენა სიბილა (1652-1712), ცოლად გაჰყვა ვილჰელმ ლუდვიგ ვიუტემბერგელს; სოფია ელეონორა (1653), გარდაიცვალა ჩვილი; გეორგი (1654-1655), გარდაიცვალა ჩვილი; მარია ელიზაბეთი (1656-1715), ცოლად გაჰყვა ჰაინრიხ საქსენ-როიმილდელს; ავგუსტა მაგდალენა (1657-1674), გარდაიცვალა მცირეწლოვანი; ლუდვიგ VII (1658-1678), ჰესენ-დარმშტადტის ლანდგრაფი, გარდაიცვალა დაუოჯახებელი; ფრიდრიხი (1659-1676), გარდაიცვალა დაუოჯახებელი; მარია სოფია (1661-1712), ცოლად გაჰყვა კრისტიან საქსენ-ეიზენახელს; დარმშტადტი, ძველი სამეფო დედაქალაქი გერმანული კულტურის ისტორია ჰესენის ისტორია
ქორჩუ

ქორჩუ (აზერ. Qorçu, სომხ. Հայթաղ) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. ქორჩუ GEOnet სახელების სერვერზე ↑ http://census.stat-nkr.am/nkr/1-1.pdf ↑ Azerbaijan Development Gateway. დაარქივებულია ორიგინალიდან — 2005-12-25. ციტირების თარიღი: 2019-07-08.
კრისტიან ალბერტი (ჰოლშტაინ-გოტორპის ჰერცოგი)

კრისტიან ალბერტ ჰოლშტაინ-გოტორპელი (დან. Christian Albrecht af Holsten-Gottorp; დ. 3 თებერვალი, 1641 — გ. 6 იანვარი, 1695) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ III-ისა და მარია ელიზაბეთ საქსონიელის ვაჟი. ჰოლშტაინ-გოტორპის ჰერცოგი 1659-95 წლებში. კრისტიან ალბერტი დაიბადა 1641 წლის 3 თებერვალს, გოტორპში. იგი იყო ჰოლშტაინ-გოტორპის ჰერცოგ ფრედერიკ III-ისა და მისი ცოლის, მარია ელიზაბეთ საქსონიელის ვაჟი. იგი 1659 წელს ჰერცოგი გახდა, მას შემდეგ, რაც დანიის მეფე კრისტიან V-მ მამამისი მოაკვლევინა. იგი იძულებული გახდა დანიის მხარეზე გადასულიყო. მოგვიანებით, დანიასა და ჰოლშტაინ-გოტორპს შორის მშვიდობის დასამყარებლად, მან ცოლად მეფის ასული ფრედერიკა ამალია დანიელი შეირთო ცოლად, თუმცა ძველი მტრობა კვლავ გრძელდებოდა. მამის მსგავსად, თავის დასაცავად კრისტიან ალბერტიც პრო-შვედურ პოლიტიკას ატარებდა, რასაც განსაკუთრებით ის ფაქტი აიოლებდა, რომ მისი და, ჰედვიგ ელეონორა ჰოლშტაინ-გოტორპელი შვედეთის დედოფალი იყო. სწორედ ამან გამოიწვია შვედეთის ჩრდილოეთისა და რამდენიმე სხვა დანიის ომში ჩაბმა. 1675-89 წლებში კრისტიან ალბერტი ცოლ-შვილთან ერთად ჰამბურგში ცხოვრობდა. საბოლოოდ მან საღვთო რომის იმპერატორისა და სხვა ევროპელი მოკავშირეების დახმარებით, მოახერხა და დანიის მეფეს მისი უკან დაბრუნების ნებართვა გამოაცემინა. კრისტიან ალბერტმა, თავისი მცირე წვლილი შეიტანა დანიის კულტურულ და განმანათლებლურ განვითარებაში. 1655 წელს დააარსა კილის უნივერსიტეტი. 1678 წელს დააარსა ჰამბურგის ოპერა. ასევე მფარველობდა არაერთ მხატვარს. იგი გარდაიცვალა 1695 წლის 6 იანვარს, 53 წლის ასაკში. 1667 წლის 24 ოქტომბერს, კრისტიან ალბერტმა ცოლად შეირთო დანიისა და ნორვეგიის მეფე ფრედერიკ III-ისა და დედოფალ სოფია ამალია ბრაუნშვაიგ-ლიუნებურგელის ასული ფრედერიკა ამალია დანიელი, რომელთანაც შეეძინა ოთხი შვილი: სოფია ამალია (1670-1710), ცოლად გაჰყვა ბრაუნშვაიგ-ვოლფენბიუტელის ჰერცოგ ავგუსტ ვილჰელმს; ფრედერიკ IV (1671-1702), ჰოლშტაინ-გოტორპის ჰერცოგი, ცოლად შეირთო ჰედვიგ სოფია შვედი, იგი იყო რუსეთის მონარქთა წინაპარი; კრისტიან ავგუსტი (1673-1726), ცოლად შეირთო ალბერტინა ფრედერიკა ბადენელი, რომელთა შთამომავლებიც შვედეთის მონარქები გახდნენ; მარია ელიზაბეთი (1678-1755), კიდლინბურგის აბატისა; C. R. Rasmussen, E. Imberger, D. Lohmeier, I. Mommsen: Die Fürsten des Landes – Herzöge und Grafen von Schleswig-Holstein und Lauenburg. Wachholtz Verlag, Neumünster 2008, S. 162. Lohmeier (Lit.), S. 72 Melanie Greinert: „Auff dem Hoch-Fürstlichen Beylager“. Ablauf, Inszenierung und dynastische Bedeutung Gottorfer Vermählungen im 17. Jahrhundert am kursächsischen, dänischen und schwedischen Hof. In: Zeitschrift des Vereins für Schleswig-Holsteinische Geschichte 139 (2014), S. 49–76; S. 63–69 Nicolaus Schmidt: Arnis 1667 – 2017. Wachholtz Verlag, 2017, S. 34f. C. R. Rasmussen, E. Imberger, D. Lohmeier, I. Mommsen: Die Fürsten des Landes – Herzöge und Grafen von Schleswig-Holstein und Lauenburg. Wachholtz Verlag, Neumünster 2008, S. 164. Nicolaus Schmidt: Arnis 1667 – 2017. Wachholtz Verlag, 2017, S. 41 Lohmeier (Lit.), S. 77 Jens Martin Neumann: „Das Schloss aus Ruinen wieder zu erwecken“. Friederike Amalie von Gottorf und ihr Witwensitz zu Kiel. In: Mitteilungen der Gesellschaft für Kieler Stadtgeschichte 87 (2013), S. 1–30
ფრედერიკა ამალია დანიელი

ფრედერიკა ამალია დანიელი (დან. Frederikke Amalie af Danmark; დ. 11 აპრილი, 1649 — გ. 30 ოქტომბერი, 1704) — ოლდენბურგების დინასტიის წარმომადგენელი. დანიისა და ნორვეგიის მეფე ფრედერიკ III-ისა და დედოფალ სოფია ამალია ბრაუნშვაიგ-ლიუნებურგელის ასული. ჰოლშტაინ-გოტორპის ჰერცოგ კრისტიან ალბერტის მეუღლე. ფრედერიკა ამალია დაიბადა 1649 წლის 11 აპრილს კოპენჰაგენში. იგი იყო დანიის მეფე ფრედერიკ III-ისა და მისი ცოლის, დედოფალ სოფია ამალია ბრაუნშვაიგ-ლიუნებურგელის შუათანა ქალიშვილი. მის გაჩენამდე სულ ხუთი თვით ადრე, მამამისი, 1648 წლის 23 ნოემბერს დანიის მეფედ ეკურთხა. 1667 წლის 24 ოქტომბერს, გლიუქსბურგის სასახლეში შედგა ფრედერიკა ამალიასა და მისი ბიძაშვილის, ჰოლშტაინ-გოტორპის ჰერცოგ კრისტიან ალბერტის ქორწინება. ეს ქორწინება მიმართული იყო დანიისა და ჰოლშტაინ-გოტორპის ურთიერთობების დათბობისკენ, რაც არ მომხდარა. ამასთან, ქორწინება უიღბლო აღმოჩნდა. ამის გამო, ფრედერიკა ამალია ხშირად სტუმრობდა მის ძმას, მეფე კრისტიან V-სა და მის ცოლს. როგორც ცნობილი გახდა, იგი არაერთხელ გამხდარა ფიზიკური ძალადობის მსხვერპლი მისი ქმრის მხრიდან, რის გამოსასწორებლადაც მისმა ოჯახმა ფრედერიკას პრივილეგიები და ცალკე ცხოვრების უფლება მისცა. ფრედერიკა და მისი ქმარი მის დას, შვედეთის დედოფალ ჰედვიგ ელეონორა ჰოლშტაინ-გოტორპელსაც ეწვივნენ. მისი ვიზიტი შვედეთში, ცნობილი გახდა მის მიერ მოწყობილი საოცარი ბანკეტით სტოკჰოლმში, როგორიც აქამდე არასდროს ენახათ მკაცრ სამეფო კარზე მცხოვრებ შვედებს. იგი 1695 წელს დაქვრივდა, თუმცა მეორედ აღარ გათხოვილა. მისმა ვაჟებმა ანტი-დანიური პოლიტიკის გატარება განაგრძეს, რამაც დაამძიმა მისი, როგორც ქვრივის მდგომარეობა. ამის გამო მან დატოვა გოტორპი და კილში გადასახლდა, სადაც გარდაიცვალა 1704 წელს, 55 წლის ასაკში. სოფია ამალია (1670-1710), ცოლად გაჰყვა ბრაუნშვაიგ-ვოლფენბიუტელის ჰერცოგ ავგუსტ ვილჰელმს; ფრედერიკ IV (1671-1702), ჰოლშტაინ-გოტორპის ჰერცოგი, ცოლად შეირთო ჰედვიგ სოფია შვედი, იგი იყო რუსეთის მონარქთა წინაპარი; კრისტიან ავგუსტი (1673-1726), ცოლად შეირთო ალბერტინა ფრედერიკა ბადენელი, რომელთა შთამომავლებიც შვედეთის მონარქები გახდნენ; მარია ელიზაბეთი (1678-1755), კიდლინბურგის აბატისა; Lindqvist, Herman. Storhet och fall. Sweden: Bokförlaget Pan, 2000 (1997). Vol 4 of Historien om Sverige. 10 vols. 1992-2002. ISBN 91-7263-092-2.
ქოშასუ

ქოშასუ (აზერ. Qoşasu, სომხ. Դրախտաձոր) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. ქოშასუ GEOnet სახელების სერვერზე ↑ Azerbaijan Development Gateway. დაარქივებულია ორიგინალიდან — 2005-12-25. ციტირების თარიღი: 2019-07-08.
აქატი

აქატი (სიცილიის მდინარე achates — ახლანდ. დირილოს მიხედვით) — მინერალი, ქიმიური შედგენილობა SiO 2 {\displaystyle {\ce {SiO2}}} , კვარცის ფარულკრისტალური სახესხვაობა, წვრილზოლებრივი ტექსტურის მქონე ჭრელი ქალცედონი. ფართოდ არის გავრცელებული მეტამორფულ ქანებში. ახასიათებს ვიწრო (10 მკმ-მდე) სხვადასხვა ფერის ზოლების მრავალჯერადი გადაშრევება, რომელიც მას ზოლებრივ ტექსტურას ანიჭებს. სიმაგრე მინერალოგიური სკალით — 6,5–7. შეფერვის მიხედვით განირჩევა: აქატურონიქსი (თეთრი და შავი ზოლების მორიგეობა), სარდონიქსი (თეთრისა და მურა წითლის), კარნეოლონიქსი (თეთრისა და წითლის), სარდიონი (წითლისა და ნარინჯისფრის), აქატები (მოცისფრო ნაცრისფრისა და თეთრის). ქიმიური და თერმული დამუშავების შედეგად შესაძლებელია ზოლების ხელოვნურად შეფერვა. აქატი ნახევრად ძვირფასი ქვაა, გამოიყენება სანახელავო საქმეში. წარმოიქმნება ეფუზიური ქანების სიცარიელეებში წყალხსნარებიდან გამოლექვით. დიდი პრაქტიკული მნიშვნელობა აქვს გადალექილ, ბუნებრივ-გამდიდრებულ საბადოებს, რომლებიც ამოფრქვეული დედაქანების გამოფიტვის შედეგად ყალიბდება. აქატის ძირითადი მომპოვებლებია ბრაზილია და ურუგვაი, ცნობილი საბადოებია ინდოეთში, მადაგასკარზე, აშშ-ში, საქართველოში (ახალციხის მუნიციპალიტეტი), აზერბაიჯანსა და სომხეთში. ↑ Donald W. Hyndman, David D. Alt (2002). Roadside Geology of Oregon, 18th, Missoula, Montana: Mountain Press Publishing Company, გვ. 286. ISBN 978-0-87842-063-6.  ↑ 2.0 2.1 ქართული საბჭოთა ენციკლოპედია, ტ. 2, თბ., 1977. — გვ. 36. ↑ Пекова Н. А. АГАТ // Большая российская энциклопедия. т. 1. — М., 2005. — стр. 178.
ქოვუშუხი

ქოვუშუხი (აზერ. Qovuşuq) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. ქოვუშუხი GEOnet სახელების სერვერზე ↑ Azerbaijan Development Gateway. დაარქივებულია ორიგინალიდან — 2005-12-25. ციტირების თარიღი: 2019-07-08.
ადამიტი

ადამიტი — მეორეული მინერალი, თუთიის არსენატი ჰიდროქსილის დამატებითი ანიონებით. ქიმიური ფორმულა Zn2AsO4OH. სუფთა ადამიტი არის უფერო; ყვითელ ფერს იღებს რკინის ნაერთების დამატება-შერევით, მწვანე ფერს — სპილენძის შერევით. Handbook of Mineralogy Mindat.org Webmineral data
ავგუსტა მარია ჰოლშტაინ-გოტორპელი

ავგუსტა მარია ჰოლშტაინ-გოტორპელი (გერმ. Augusta Maria von Holstein-Gottorf; დ. 6 თებერვალი, 1649 — გ. 25 აპრილი, 1728) — ოლდენბურგების დინასტიის წარმომადგენელი. ჰოლშტაინ-გოტორპის ჰერცოგ ფრედერიკ III-ისა და მისი ცოლის, მარია ელიზაბეთ საქსონიელის ნაბოლარა ქალიშვილი. ბადენ-დურლახის მარკგრაფინია 1677-1709 წლებში როგორც ფრიდრიხ VII-ის მეუღლე. 1670 წლის 15 მაისს, იგი ცოლად გაჰყვა ფრიდრიხ ბადენ-დურლახელს, რომელთანაც შეეძინა თერთმეტი შვილი: ფრიდრიხ მაგნუსი (1672), გარდაიცვალა ჩვილობაში; ფრედერიკა ავგუსტა (1673-1674), გარდაიცვალა ჩვილობაში; კრისტინა სოფია (1674-1676), გარდაიცვალა მცირეწლოვანი; კლაუდია მაგდალენა (1675-1676), გარდაიცვალა ჩვილობაში; კათარინა (1677-1746), ცოლად გაჰყვა ლეინინგენ-არტენბურგის გრაფ იოჰა ფრიდრიხს; კარლ III ვილჰელმი (1679-1738), ბადენ-დურლახის მარკგრაფი, ცოლად შეირთო მაგდალენა ვილჰელმინა ვიუტემბერგელი; იოჰანა ელიზაბეთი (1680-1757), ცოლად გაჰყვა ვიუტემბერგ-შტუტგარტის ჰერცოგ ებერჰარდ ლუდვიგს; ალბერტინა ფრედერიკა (1682-1755), ცოლად გაჰყვა თავის ბიძაშვილს, ჰოლშტაინ-გოტორპის ჰერცოგ კრისტიან ავგუსტს, რომლებიც არიან რუსეთის იმპერატრიცა ეკატერინე II-ის ბებია-ბაბუა; კრისტოფერი (1684-1723), ცოლად შეირთო მარია კრისტინა ფელიჩიტა ლეინინგენ-არტენბურგელი; შარლოტა სოფია (1686-1689), გარდაიცვალა მცირეწლოვანი; მარია ანა (1688-1689), გარდაიცვალა ჩვილობაში; ბადენ-დურლახის მარკგრაფთა გენეალოგია დაარქივებული 2018-10-05 საიტზე Wayback Machine.
ყოზლუ (ლაჩინი)

ყოზლუ (აზერ. Qozlu) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. ყოზლუ GEOnet სახელების სერვერზე ↑ Azerbaijan Development Gateway. დაარქივებულია ორიგინალიდან — 2005-12-25. ციტირების თარიღი: 2019-07-08.
ნინა ჯეიკობსონი

ნინა ჯეიკობსონი (ინგლ. Nina Jacobson; დ. 30 ნოემბერი, 1965, ლოს-ანჯელესი) — ამერიკელი კინოპროდიუსერი, რომელიც იყო Buena Vista Motion Pictures Group-ის პრეზიდენტი — The Walt Disney Company-ის შვილობილი კომპანია. დაიბადა ლოს-ანჯელესში, ებრაულ ოჯახში. დაამთავრა ბრაუნის უნივერსიტეტი 1987 წელს. იმავე წელს შუერთდა Disney-ის, თუმცა რამდენიმე თვის შემდეგ გაათავისუფლეს და 1988 წელს მუშაობა დაიწყო Silver Pictures-ში. სხვადასხვა დროს მუშაობდა სხვადასხვა კომპანიებში, მათ შორის — DreamWorks, Universal Pictures და Touchstone Pictures. 2007 წელს დააარსა საკუთარი კინოკომპანია Color Force. იგი აგრეთვე იყო ფილმების სერიის „შიმშილის თამაშები“ პროდიუსერი. ნინა ჯეიკობსონი კინოფილმების ინტერნეტ-მონაცემთა ბაზაში ნინა ჯეიკობსონი დაარქივებული 2017-08-30 საიტზე Wayback Machine. — Makers.com ვიდეო ინტერვიუ ნინა ჯეიკობსონთან The Tween Queen ↑ Yahoo Movies biography. Movies.yahoo.com (20 აპრილი, 2011). ციტირების თარიღი: 2 ნოემბერი, 2013. ↑ Disney bio (PDF). დაარქივებულია ორიგინალიდან — 2013-11-04. ციტირების თარიღი: 2 ნოემბერი, 2013. ↑ Jewish Journal: "Hollywood’s visit to the Holy Land proves curtain raiser" By Brad A. Greenberg December 13, 2007 ↑ Jewish Journal: "The Jew behind ‘The Hunger Games’: Nina Jacobson gets up close and personal [VIDEO]" BY Danielle Berrin 24 ნოემბერი, 2013 ↑ Baby Moguls: From Pablum to Porsche NYT (21 მარტი, 1993). დაარქივებულია ორიგინალიდან — 2011-07-14. ციტირების თარიღი: 2 ნოემბერი, 2013.
ყუშჩუ (ლაჩინი)

ყუშჩუ (აზერ. Quşçu) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. ყუშჩუ GEOnet სახელების სერვერზე ↑ Azerbaijan Development Gateway. დაარქივებულია ორიგინალიდან — 2005-12-25. ციტირების თარიღი: 2019-07-09.
სადინლარი

სადინლარი (აზერ. Sadınlar) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში. სადინლარი GEOnet სახელების სერვერზე ↑ Azerbaijan Development Gateway. დაარქივებულია ორიგინალიდან — 2005-12-25. ციტირების თარიღი: 2019-07-09.